Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq to‘lashning tarif setkasini joriy etish to‘g‘risida" 1996-yil 12-apreldagi 147-son qaroriga qisman o‘zgartirishlar kiritish

Vazirlar Mahkamasi qaror qiladi:
 1. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq to‘lashning tarif setkasini joriy etish to‘g‘risida” 1996-yil 12-apreldagi 147-son qaroriga 25, 25-a, 25-b-ilovalardagi “katta inspektor” va “inspektor” so‘zlari “I toifali ish yurituvchi kotiba” va “II toifali ish yurituvchi kotiba” so‘zlari bilan almashtirilsin.
 2. O‘zbekiston Respublikasi Vazirlar Mahkamasi, vazirliklar, idoralar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, tuman va shahar hokimliklari, o‘z tuzilmalarida yuqorida ko‘rsatib o‘tilgan lavozimlar bo‘lgan davlat hokimiyati va boshqaruvining boshqa organlari o‘zlarining shtat jadvallarini mazkur qarorga muvofiqlashtirsinlar.
 3. O‘zbekiston Respublikasi Mehnat vazirligi, vazirliklar va idoralar, davlat hokimiyati va boshqaruvining boshqa organlari lavozimlarning umumtarmoq va tarmoq malaka ma’lumotnomalarini ishlab chiqishda mazkur qaror bilan kiritilgan o‘zgartirishlarni hisobga olsinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari B.S. Hamidov va vazirliklar, idoralar, hokimliklar hamda davlat hokimiyati va boshqaruvining boshqa organlari rahbarlari zimmasiga yuklansin.